title: Provedbena uredba Komisije (EU) 2016/675 оd 29. travnja 2016. o izmjeni Provedbene uredbe (EU) 2015/1519 o uvođenju konačnih kompenzacijskih pristojbi na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 18. Uredbe Vijeća (EZ) br. 597/2009

text:
               30.4.2016

               HR

               Službeni list Europske unije

               L 116/27

         PROVEDBENA UREDBA KOMISIJE (EU) 2016/675
   оd 29. travnja 2016.
   o izmjeni Provedbene uredbe (EU) 2015/1519 o uvođenju konačnih kompenzacijskih pristojbi na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 18. Uredbe Vijeća (EZ) br. 597/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (1) („Osnovna uredba”), a posebno njezin članak 23. stavak 4.,
   budući da:
   A.   POSTUPAK

   1.   Mjere na snazi

               (1)

               Uredbom (EZ) br. 598/2009 (2) Vijeće je uvelo konačnu kompenzacijsku pristojbu na uvoz biodizela podrijetlom iz Sjedinjenih Američkih Država kako je definiran u uvodnoj izjavi 10. u nastavku.

               (2)

               Nakon ispitnog postupka u svrhu sprečavanja izbjegavanja mjera Vijeće je Provedbenom uredbom (EU) br. 443/2011 (3) konačnu kompenzacijsku pristojbu na uvoz biodizela podrijetlom iz Sjedinjenih Američkih Država proširilo na uvoz biodizela poslanog iz Kanade, bez obzira na to ima li deklarirano podrijetlo iz Kanade ili ne („proširene mjere”).

               (3)

               Provedbenom uredbom (EU) br. 391/2014 (4) nakon parcijalne privremene revizije antisubvencijskih mjera na uvoz biodizela podrijetlom iz Sjedinjenih Američkih Država, proširenih na uvoz biodizela poslanog iz Kanade, bez obzira na to ima li deklarirano podrijetlo iz Kanade ili ne, Vijeće je okončalo parcijalnu privremenu reviziju bez izmjene proširenih mjera na snazi.

               (4)

               Provedbenom uredbom (EU) 2015/1519 (5), nakon revizije zbog predstojećeg isteka mjera u skladu s člankom 18. stavkom 2. Osnovne uredbe, Europska komisija („Komisija”) uvela je konačnu kompenzacijsku pristojbu na uvoz biodizela podrijetlom iz Sjedinjenih Američkih Država („mjere na snazi”).

         B.   ZAHTJEV ZA REVIZIJU

               (5)

               Komisija je zaprimila zahtjev za parcijalnu privremenu reviziju („zahtjev za reviziju”) u skladu s člankom 19. i člankom 23. stavkom 6. Osnovne uredbe.

               (6)

               Zahtjev za reviziju podnijelo je društvo DSM Nutritional Products Canada Inc. („podnositelj zahtjeva”), proizvođač izvoznik iz Kanade, a u smislu područja primjene bio je ograničen na mogućnost stjecanja izuzeća od proširenih mjera.

               (7)

               U zahtjevu za reviziju podnositelj zahtjeva tvrdio je da je on doista proizvođač proizvoda iz postupka revizije i da može proizvesti ukupnu količinu koju je otpremio u Uniju od početka razdoblja ispitnog postupka u svrhu sprečavanja izbjegavanja mjera iz uvodne izjave 2. koji je doveo do uvođenja postojećih proširenih mjera.

               (8)

               Nadalje, podnositelj zahtjeva tvrdio je da nije povezan ni s jednim proizvođačem izvoznikom koji podliježe mjerama na snazi te da nije izbjegavao mjere na snazi.

         C.   POKRETANJE PARCIJALNE PRIVREMENE REVIZIJE

               (9)

               Komisija je utvrdila da zahtjev za reviziju sadržava dostatne dokaze prima facie za opravdavanje pokretanja parcijalne privremene revizije u skladu s člankom 19. i člankom 23. stavkom 6. Osnovne uredbe. Stoga je Komisija 19. svibnja 2015. pokrenula ispitni postupak objavom obavijesti u Službenom listu Europske unije
                   (6) („obavijest o pokretanju postupka”).

         D.   PROIZVOD IZ POSTUPKA REVIZIJE

               (10)

               Proizvod iz postupka revizije su monoalkilni esteri masnih kiselina i/ili parafinska plinska ulja dobivena sintezom i/ili hidrotretiranjem, nefosilnog podrijetla, uobičajeno poznat kao „biodizel”, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem većim od 20 %, nefosilnog podrijetla („proizvod iz postupka revizije” ili „biodizel”), trenutačno razvrstani u oznake KN ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 92, ex 3826 00 10 i ex 3826 00 90, podrijetlom iz Sjedinjenih Američkih Država.

         E.   RAZDOBLJE ISPITNOG POSTUPKA

               (11)

               Razdobljem izvješćivanja za ovaj ispitni postupak obuhvaćeno je razdoblje od 1. travnja 2014. do 31. ožujka 2015. („razdoblje izvješćivanja”). Podatci su isto tako prikupljeni od 1. travnja 2009. do kraja razdoblja izvješćivanja.

         F.   ZAINTERESIRANE STRANE

               (12)

               Komisija je o pokretanju parcijalne privremene revizije službeno obavijestila podnositelja zahtjeva i predstavnike Kanade. Zainteresirane strane dobile su priliku iznijeti svoje stavove u pisanom obliku i zatražiti saslušanje u roku određenom u obavijesti o pokretanju postupka. Javio se samo podnositelj zahtjeva. Rasprava nije bila zatražena.

               (13)

               Komisija je zaprimila odgovor na upitnik koji je dostavio podnositelj zahtjeva i koji je provjeren na licu mjesta u prostorima podnositelja zahtjeva u Kanadi.

         G.   NALAZI ISPITNOG POSTUPKA

               (14)

               Podnositelj zahtjeva osnovan je 1997. kao proizvođač dodataka prehrani Omega 3.

               (15)

               Ispitnim postupkom utvrđeno je da je podnositelj zahtjeva doista proizvođač biodizela, koji je nusproizvod procesa proizvodnje koncentrata ribljeg ulja Omega 3, odnosno njegova temeljnog poslovanja.

               (16)

               Ispitnim postupkom potvrđeno je i da podnositelj zahtjeva nije povezan ni s jednim proizvođačem biodizela iz Sjedinjenih Američkih Država koji podliježe mjerama.

               (17)

               Ispitnim postupkom uz to je potvrđeno da je podnositelj zahtjeva doista proizveo biodizel izvezen na tržište Unije.

               (18)

               Nadalje, ispitnim postupkom nisu otkriveni dokazi da je podnositelj zahtjeva kupio biodizel iz Sjedinjenih Američkih Država niti da je prekrcao biodizel proizveden u SAD-u u Uniju.

               (19)

               U pogledu nalaza u uvodnim izjavama 14. do 18. Komisija je utvrdila da je podnositelj zahtjeva doista proizvođač proizvoda iz postupka revizije te bi stoga trebao biti izuzet iz proširenih mjera.

               (20)

               Zainteresirane strane obaviještene su o namjeri odobravanja izuzeća podnositelju zahtjeva te im je bilo omogućeno podnošenje primjedbi. Nisu zaprimljene nikakve primjedbe na temelju kojih bi se odluka o okončanju postupka revizije mogla promijeniti.

               (21)

               Mjere predviđene ovom Uredbom u skladu su s mišljenjem Odbora osnovanog člankom 15. stavkom 1. Uredbe Vijeća (EZ) br. 1225/2009 (7),

         DONIJELA JE OVU UREDBU:
   Članak 1.
   Članak 2. stavak 1. Provedbene uredbe (EU) 2015/1519 zamjenjuje se sljedećim:

      „1.   Konačna kompenzacijska pristojba koja se primjenjuje na ‚sva ostala društva’, kako je utvrđeno člankom 1. stavkom 2., proširuje se na uvoz u Uniju monoalkilnih estera masnih kiselina i/ili parafinskih plinskih ulja, dobivenih sintezom i/ili hidrotretiranjem, nefosilnog podrijetla, uobičajeno poznatih kao ‚biodizel’, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem većim od 20 %, nefosilnog podrijetla, otpremljenih iz Kanade, bez obzira na to jesu li deklarirani kao podrijetlom iz Kanade ili ne, trenutačno obuhvaćenih oznakama KN ex 1516 20 98 (oznaka TARIC 1516209821), ex 1518 00 91 (oznaka TARIC 1518009121), ex 1518 00 99 (oznaka TARIC 1518009921), ex 2710 19 43 (oznaka TARIC 2710194321), ex 2710 19 46 (oznaka TARIC 2710194621), ex 2710 19 47 (oznaka TARIC 2710194721), ex 2710 20 11 (oznaka TARIC 2710201121), ex 2710 20 15 (oznaka TARIC 2710201521), ex 2710 20 17 (oznaka TARIC 2710201721), ex 3824 90 92 (oznaka TARIC 3824909210), ex 3826 00 10 (oznake TARIC 3826001020, 3826001030, 3826001040, 3826001089) i ex 3826 00 90 (oznaka TARIC 3826009011), osim onih koje proizvode društva navedena u nastavku:

                  Zemlja

                  Trgovačko društvo

                  Dodatna oznaka TARIC

                  Kanada

                  BIOX Corporation, Oakville, Ontario, Kanada

                  B107

                  DSM Nutritional Products Canada Inc, Dartmouth, Nova Scotia, Kanada

                  C114

                  Rothsay Biodiesel, Guelph, Ontario, Kanada

                  B108

            Pristojba koja se proširuje jest pristojba utvrđena za ‚sva ostala društva’ u članku 1. stavku 2. Uredbe (EZ) br. 598/2009, odnosno konačna kompenzacijska pristojba od 237 EUR po toni neto.
      Kompenzacijska pristojba na mješavine primjenjuje se razmjerno masenom udjelu, u mješavini, ukupnog sadržaja monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla (udio biodizela).”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 188, 18.7.2009., str. 93.

      (2)  Uredba Vijeća (EZ) br. 598/2009 od 7. srpnja 2009. o uvođenju konačne kompenzacijske pristojbe i konačnoj naplati privremene pristojbe uvedene na uvoz biodizela podrijetlom iz Sjedinjenih Američkih Država (SL L 179, 10.7.2009., str. 1.).

      (3)  Provedbena uredba Vijeća (EU) br. 443/2011 od 5. svibnja 2011. o proširenju konačne kompenzacijske pristojbe uvedene Uredbom (EZ) br. 598/2009 na uvoz biodizela podrijetlom iz Sjedinjenih Američkih Država na uvoz biodizela koji je otpremljen iz Kanade, bez obzira je li deklariran kao podrijetlom iz Kanade ili ne, i o produljenju konačne kompenzacijske pristojbe uvedene Uredbom (EZ) br. 598/2009 na uvoz biodizela u mješavini s masenim udjelom biodizela od 20 % ili manjim podrijetlom iz Sjedinjenih Američkih Država, te o prekidu ispitnog postupka u vezi uvoza otpremljenog iz Singapura (SL L 122, 11.5.2011., str. 1.).

      (4)  Provedbena uredba Vijeća (EU) br. 391/2014 od 14. travnja 2014. o okončanju parcijalne privremene revizije antisubvencijskih mjera na uvoz biodizela podrijetlom iz Sjedinjenih Američkih Država, proširenih na uvoz koji se otprema iz Kanade, bez obzira na to je li prijavljen kao proizvod podrijetlom iz Kanade ili ne (SL L 115, 17.4.2014., str. 14.).

      (5)  Provedbena uredba Komisije (EU) 2015/1519 оd 14. rujna 2015. o uvođenju konačnih kompenzacijskih pristojbi na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 18. Uredbe Vijeća (EZ) br. 597/2009 (SL L 239, 15.9.2015., str. 99.).

      (6)  Obavijest o pokretanju postupka djelomične privremene revizije kompenzacijskih mjera koje se primjenjuju na uvoz biodizela podrijetlom iz Sjedinjenih Američkih Država, proširenih na uvoz poslan iz Kanade, bez obzira na to je li prijavljen kao proizvod podrijetlom iz Kanade ili ne (SL C 162, 19.5.2015., str. 9.).

      (7)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.).


title: Provedbena uredba Komisije (EU) 2016/1154 оd 14. srpnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               15.7.2016

               HR

               Službeni list Europske unije

               L 190/78

         PROVEDBENA UREDBA KOMISIJE (EU) 2016/1154
   оd 14. srpnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  166,2

                  ZZ

                  166,2

                  0709 93 10

                  TR

                  134,4

                  ZZ

                  134,4

                  0805 50 10

                  AR

                  190,6

                  BO

                  217,8

                  CL

                  114,2

                  UY

                  200,2

                  ZA

                  175,8

                  ZZ

                  179,7

                  0808 10 80

                  AR

                  162,1

                  BR

                  91,4

                  CL

                  133,9

                  CN

                  102,6

                  NZ

                  144,3

                  US

                  184,2

                  ZA

                  109,9

                  ZZ

                  132,6

                  0808 30 90

                  AR

                  178,2

                  CL

                  126,3

                  NZ

                  249,7

                  ZA

                  133,2

                  ZZ

                  171,9

                  0809 10 00

                  TR

                  194,0

                  ZZ

                  194,0

                  0809 29 00

                  TR

                  279,5

                  ZZ

                  279,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 535/2014 оd 20. svibnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               21.5.2014

               HR

               Službeni list Europske unije

               L 151/22

         PROVEDBENA UREDBA KOMISIJE (EU) br. 535/2014
   оd 20. svibnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. svibnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  59,1

                  MA

                  41,3

                  MK

                  85,4

                  TR

                  59,9

                  ZZ

                  61,4

                  0707 00 05

                  AL

                  41,5

                  MK

                  42,4

                  TR

                  125,8

                  ZZ

                  69,9

                  0709 93 10

                  TR

                  108,6

                  ZZ

                  108,6

                  0805 10 20

                  EG

                  43,9

                  IL

                  74,1

                  MA

                  40,6

                  TR

                  72,3

                  ZA

                  53,8

                  ZZ

                  56,9

                  0805 50 10

                  TR

                  98,1

                  ZA

                  141,8

                  ZZ

                  120,0

                  0808 10 80

                  AR

                  95,6

                  BR

                  85,3

                  CL

                  96,8

                  CN

                  98,5

                  MK

                  32,3

                  NZ

                  141,6

                  US

                  194,6

                  UY

                  70,3

                  ZA

                  99,1

                  ZZ

                  101,6

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1378 оd 25. srpnja 2017. o produljenju odobrenja kumatetralila kao postojeće aktivne tvari za uporabu u biocidnim proizvodima vrste 14 (Tekst značajan za EGP. )

text:
               26.7.2017

               HR

               Službeni list Europske unije

               L 194/21

         PROVEDBENA UREDBA KOMISIJE (EU) 2017/1378
   оd 25. srpnja 2017.
   o produljenju odobrenja kumatetralila kao postojeće aktivne tvari za uporabu u biocidnim proizvodima vrste 14
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 4. točku (a),
   budući da:

               (1)

               Aktivna tvar kumatetralil odobrena je za uporabu u biocidnim proizvodima vrste 14 kao rodenticid u skladu s Uredbom (EU) br. 528/2012.

               (2)

               U skladu s člankom 13. stavkom 1. Uredbe (EU) br. 528/2012 Europskoj agenciji za kemikalije (dalje u tekstu: „Agencija”) podnesen je zahtjev za produljenje odobrenja te aktivne tvari. Taj je zahtjev u ulozi nadležnog ocjenjivačkog tijela ocijenilo dansko nadležno tijelo.

               (3)

               Nadležno ocjenjivačko tijelo 23. ožujka 2016. Agenciji je dostavilo preporuku o produljenju odobrenja kumatetralila.

               (4)

               Mišljenje Agencije sastavio je njezin Odbor za biocidne proizvode (2)16. lipnja 2016. uzimajući u obzir zaključke nadležnog ocjenjivačkog tijela.

               (5)

               U tom je mišljenju utvrđeno da kumatetralil ispunjuje kriterije iz Uredbe (EZ) br. 1272/2008 Europskog parlamenta i Vijeća (3) za razvrstavanje kao reproduktivno toksična tvar kategorije 1.B. Kumatetralil stoga ispunjuje kriterij za isključivanje iz članka 5. stavka 1. točke (c) Uredbe (EU) br. 528/2012.

               (6)

               Osim toga, uporaba proizvoda koji sadržavaju kumatetralil izaziva zabrinutost u pogledu primarnog i sekundarnog trovanja, čak i ako se primjenjuju restriktivne mjere upravljanja rizikom, te stoga kumatetralil ispunjuje i kriterij za potencijalne tvari za zamjenu u skladu s člankom 10. stavkom 1. točkom (e) Uredbe (EU) br. 528/2012.

               (7)

               U skladu s člankom 12. Uredbe (EU) br. 528/2012 odobrenja aktivnih tvari koje ispunjuju kriterije za isključivanje mogu se produljiti samo ako je i dalje ispunjen barem jedan od uvjeta za odstupanje iz članka 5. stavka 2. te uredbe.

               (8)

               U skladu s člankom 10. stavkom 3. Uredbe (EU) br. 528/2012 Agencija je organizirala javno savjetovanje radi prikupljanja relevantnih informacija o kumatetralilu, uključujući informacije o dostupnim zamjenama.

               (9)

               Osim toga, Komisija je provela posebno javno savjetovanje radi prikupljanja informacija o tome jesu li ispunjeni uvjeti za odstupanje iz članka 5. stavka 2. Uredbe (EU) br. 528/2012. Komisija je objavila doprinose prikupljene u okviru tog savjetovanja.

               (10)

               U okviru Stalnog odbora za biocidne proizvode s državama članicama raspravljalo se o doprinosima prikupljenima u okviru tih javnih savjetovanja i informacijama o dostupnosti alternativnih tvari za antikoagulantne rodenticide navedenih u Prilogu 1. Izvješću Komisije o mjerama za smanjenje rizika za antikoagulantne rodenticide (4).

               (11)

               Glodavci mogu prenositi patogene organizme koji uzrokuju mnoge zoonoze, koje mogu biti vrlo opasne za zdravlje ljudi ili životinja. Nekemijske metode kontrole ili prevencije za nadzor nad glodavcima, kao što su mehaničke i električne zamke odnosno zamke s ljepilom, možda nisu dovoljno učinkovite i mogla bi se postaviti pitanja jesu li humane te uzrokuju li glodavcima nepotrebnu patnju. Alternativne aktivne tvari odobrene za uporabu kao rodenticidi možda nisu prikladne za sve kategorije korisnika odnosno učinkovite za sve vrste glodavaca. Budući da se djelotvorna kontrola glodavaca ne može svesti samo na nekemijske metode kontrole ili prevencije, smatra se da je uz te alternativne metode kumatetralil neophodan za osiguravanje prikladne kontrole glodavaca. Zbog toga bi se kumatetralil upotrebljavao za sprečavanje ili kontrolu ozbiljne opasnosti za zdravlje ljudi i životinja koju uzrokuju glodavci. Stoga je uvjet iz članka 5. stavka 2. točke (b) Uredbe (EU) br. 528/2012 ispunjen.

               (12)

               Za kontrolu glodavaca trenutačno se u velikoj mjeri upotrebljavaju antikoagulantni rodenticidi i njihovo neodobrenje moglo bi uzrokovati nedovoljnu kontrolu glodavaca. To bi moglo imati ozbiljne negativne posljedice za zdravlje ljudi i životinja te za okoliš, a moglo bi utjecati i na percepciju javnosti u pogledu sigurnosti ljudi kad je riječ o izloženosti glodavcima te u pogledu sigurnosti niza gospodarskih aktivnosti kojima bi glodavci mogli štetiti, što bi moglo dovesti do gospodarskih i društvenih posljedica. S druge strane, rizici za zdravlje ljudi i životinja te za okoliš koji su posljedica uporabe proizvoda koji sadržavaju kumatetralil mogu se ublažiti ako se ti proizvodi upotrebljavaju u skladu s određenim specifikacijama i uvjetima. Zbog toga bi neodobrenje kumatetralila kao aktivne tvari imalo nerazmjeran negativan učinak na društvo u odnosu na rizike koji su posljedica uporabe te tvari. Stoga je i uvjet iz članka 5. stavka 2. točke (c) Uredbe (EU) br. 528/2012 ispunjen.

               (13)

               Stoga je primjereno produljiti odobrenje kumatetralila za uporabu u biocidnim proizvodima vrste 14, podložno određenim specifikacijama i uvjetima.

               (14)

               Kumatetralil je potencijalna tvar za zamjenu u skladu s člankom 10. stavkom 1. točkama (a) i (e) Uredbe (EU) br. 528/2012 te bi se stoga trebalo primjenjivati razdoblje produljenja utvrđeno u članku 10. stavku 4. te uredbe.

               (15)

               Budući da je razmatranje zahtjevā za produljenje odobrenja bromadiolona, klorofacinona i kumatetralila za uporabu u biocidnim proizvodima vrste 14 dovršeno, Provedbena odluka Komisije (EU) 2015/1737 (5) stavlja se izvan snage Provedbenom uredbom (EU) 2017/1377 (6).

               (16)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Odobrenje kumatetralila kao aktivne tvari za uporabu u biocidnim proizvodima vrste 14 produljuje se, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2017.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      (4)  Mjere za smanjenje rizika za antikoagulantne rodenticide – završno izvješće (Risk mitigation measures for anticoagulant rodenticides – Final Report). Europska komisija (2014.), Bruxelles, Belgija. 100 str. ISBN 978-92-79-44992-5.

      (5)  Provedbena odluka Komisije (EU) 2015/1737 оd 28. rujna 2015. o odgodi isteka odobrenja bromadiolona, klorofacinona i kumatetralila za uporabu u biocidnim proizvodima za vrstu proizvoda 14 (SL L 252, 29.9.2015., str. 58.).

      (6)  Provedbena uredba Komisije (EU) 2017/1377 оd 25. srpnja 2017. o produljenju odobrenja klorofacinona kao aktivne tvari za uporabu u biocidnim proizvodima vrste 14 (vidjeti stranicu 15. ovog Službenog lista).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum isteka odobrenja

                  Vrsta proizvoda

                  Posebne odredbe

                  Kumatetralil

                  Kemijski naziv prema IUPAC-u:
                  4-hidroksi-3-(1, 2, 3, 4-tetrahidro-1-naftil)kumarin
                  EZ br.: 227-424-0
                  CAS br.: 5836-29-3

                  980 g/kg

                  30. lipnja 2024.

                  14

                  Kumatetralil se smatra potencijalnom tvari za zamjenu u skladu s člankom 10. stavkom 1. točkama (a) i (e) Uredbe (EU) br. 528/2012.
                  Odobrenja za biocidne proizvode podliježu sljedećim općim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije. Osim toga, u skladu s točkom 10. Priloga VI. Uredbi (EU) br. 528/2012, pri ocjeni proizvoda potrebno je ocijeniti i mogu li se zadovoljiti uvjeti iz članka 5. stavka 2. Uredbe (EU) br. 528/2012.

                              2.

                              Proizvodi se odobravaju za uporabu u državama članicama samo ako je ispunjen barem jedan od uvjeta iz članka 5. stavka 2. Uredbe (EU) br. 528/2012.

                              3.

                              Nominalna koncentracija kumatetralila u proizvodima koji nisu kontaktne formulacije ne smije biti veća od 375 mg/kg, a u kontaktnim formulacijama ne smije biti veća od 4 000  mg/kg;

                              4.

                              Proizvodi moraju sadržavati agens koji uzrokuje averziju i boju.

                              5.

                              Proizvodi se ne smiju odobriti u obliku rasutog mamca.

                              6.

                              Proizvodi u obliku kontaktnih formulacija, osim rasutog mamca, odobravaju se samo uz uvjet da ih upotrebljavaju osposobljeni profesionalni korisnici u zatvorenom prostoru na mjestima koja nisu dostupna djeci i neciljnim životinjama.

                              7.

                              Proizvodi se ne smiju odobriti za uporabu u trajnom izlaganju mamaca ili izlaganju mamaca u fazama.

                              8.

                              Odobravaju se samo proizvodi koji su spremni za uporabu.

                              9.

                              Primarna i sekundarna izloženost ljudi, neciljnih životinja i okoliša smanjuju se na najmanju moguću razinu predviđanjem i primjenom svih primjerenih i dostupnih mjera za ublažavanje rizika. Među njima su, na primjer, ograničavanje uporabe na profesionalne korisnike ili osposobljene profesionalne korisnike ako je to moguće te utvrđivanje dodatnih posebnih uvjeta po kategoriji korisnika.

                              10.

                              Mrtva tijela i nepojedeni mamci moraju se zbrinuti u skladu s lokalnim uvjetima. Metoda zbrinjavanja mora se jasno opisati u sažetku opisa svojstava proizvoda za nacionalno odobrenje i mora se navesti na oznaci proizvoda.

                        Na odobrenja za biocidne proizvode koje upotrebljava javnost uz opće uvjete primjenjuju se i sljedeći uvjeti:

                              1.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              2.

                              Proizvodi se isporučuju samo s najvećom količinom mamca po pakiranju kako slijedi:

                                          (a)

                                          za proizvode isključivo protiv miševa:

                                                      i.

                                                      za mamce u obliku zrna, peleta ili paste: 250 g;

                                                      ii.

                                                      za mamce u obliku parafinskih blokova: 500 g;

                                          (b)

                                          za proizvode isključivo protiv štakora ili protiv miševa i štakora:

                                                      i.

                                                      za mamce u obliku zrna, peleta ili paste: 750 g;

                                                      ii.

                                                      za mamce u obliku parafinskih blokova: 1 500  g.

                              3.

                              Proizvodi protiv vrsta Rattus norvegicus i Rattus rattus odobravaju se samo za uporabu u zatvorenom prostoru ili u zgradama i oko njih.

                              4.

                              Proizvodi protiv vrste Mus musculus odobravaju se samo za uporabu u zatvorenom prostoru.

                              5.

                              Osobe koje stavljaju proizvode na tržište dužne su osigurati da oni budu popraćeni informacijama o općenitim rizicima povezanima s antikoagulantnim rodenticidima, o mjerama kojima se njihova uporaba ograničava na najmanju moguću razinu te o prikladnim preventivnim radnjama koje treba poduzeti.

                              6.

                              Proizvodi u obliku formulacija mamca u rasutom stanju, kao što su zrna ili peleti, odobravaju se samo u formulacijama koje se isporučuju u vrećicama ili drugim vrstama pakiranja kako bi se smanjila izloženost ljudi i okoliša.

                        Na odobrenja za biocidne proizvode koje upotrebljavaju profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se ne smiju odobriti za uporabu u kanalizacijama, na otvorenom prostoru ili na odlagalištima otpada.

                              2.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              3.

                              Osobe koje stavljaju na tržište proizvode za profesionalne korisnike dužne su osigurati da ti proizvodi ne budu dostupni javnosti.

                        Na odobrenja za biocidne proizvode koje upotrebljavaju osposobljeni profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se smiju odobriti za uporabu u kanalizacijama, na otvorenom prostoru ili na odlagalištima otpada.

                              2.

                              Proizvodi se smiju odobriti za uporabu u zatvorenim i zaštićenim mjestima za mamce samo ako se njima osigurava jednaka razina zaštite za neciljne vrste i ljude kao što se osigurava kutijama s mamcima zaštićenima od neovlaštenog pristupa.

                              3.

                              Osobe koje stavljaju na tržište proizvode za osposobljene profesionalne korisnike dužne su osigurati da ti proizvodi budu dostupni isključivo osposobljenim profesionalnim korisnicima.

         (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) br. 327/2012 od 17. travnja 2012. o izmjeni Uredbe (EU) br. 1291/2009 u pogledu pragova za gospodarsku veličinu i broj poljoprivrednih gospodarstava s obvezom vođenja poslovnih knjiga u Slovačkoj

text:
               03/Sv. 54

               HR

               Službeni list Europske unije

               233

         32012R0327

               L 106/13

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 327/2012
   od 17. travnja 2012.
   o izmjeni Uredbe (EU) br. 1291/2009 u pogledu pragova za gospodarsku veličinu i broj poljoprivrednih gospodarstava s obvezom vođenja poslovnih knjiga u Slovačkoj
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1217/2009 od 30. studenoga 2009. o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj zajednici (1), a posebno njezin članak 5. stavak 4.,
   budući da:

               (1)

               Člankom 2. Uredbe Komisije (EU) br. 1291/2009 od 18. prosinca 2009. o odabiru poljoprivrednih gospodarstva koja podnose izvješća u svrhu određivanja prihoda poljoprivrednih gospodarstava (2) određuju se pragovi za gospodarsku veličinu poljoprivrednih gospodarstava za obračunsku godinu 2010. i sljedeće obračunske godine.

               (2)

               Tekuće strukturne promjene i bolje razumijevanje poljoprivredne strukture u Slovačkoj doveli su do zaključka da su potrebne prilagodbe u planu odabira Slovačke kako bi područje istraživanja obuhvatilo najrelevantnije dijelove poljoprivredne aktivnosti. Kako bi se to postiglo, trebalo bi povećati prag za gospodarsku veličinu poljoprivrednih gospodarstava za Slovačku s 15 000 eura na 25 000 eura.

               (3)

               U Prilogu Uredbi (EU) br. 1291/2009 ukupan broj poljoprivrednih gospodarstava s obvezom vođenja poslovnih knjiga utvrđen je na 523. Kako bi se osigurala bolja prepoznatljivost slovačkog uzorka, trebalo bi povećati broj poljoprivrednih gospodarstava s obvezom vođenja poslovnih knjiga za 39 i utvrditi ukupan broj tih poljoprivrednih gospodarstava na 562.

               (4)

               Uredbu (EZ) br. 1291/2009 treba stoga na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Odbora Zajednice za računovodstveno bazu podataka za poljoprivredna gospodarstva,

         DONIJELA JE OVU UREDBU:
   Članak 1.
   Uredba (EU) br. 1291/2009 mijenja se kako slijedi:

               (1)

               u članku 2., alineja koja se odnosi na Slovačku zamjenjuje se sljedećim:
               „-   Slovačka: 25 000 EUR”;

               (2)

               Prilog se izmjenjuje u skladu s Prilogom ovoj Uredbi.

         Članak 2.
   Ova Uredba stupa na snagu sedmog dana od dana objave u Službenom listu Europske unije.
   Ona se primjenjuje od obračunske godine 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. travnja 2012.

            Za Komisiju

            Predsjednik

         José Manuel BARROSO

      (1)  SL L 328, 15.12.2009., str. 27.

      (2)  SL L 347, 24.12.2009., str. 14.
   PRILOG
   Redak koji se odnosi na Slovačku u Prilogu Uredbi (EU) br. 1291/2009 zamjenjuje se sljedećim:

                  „810

                  SLOVAČKA

                  562”


title: Provedbena uredba Komisije (EU) 2017/1523 оd 25. kolovoza 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Limone Costa d'Amalfi (ZOZP))

text:
               6.9.2017

               HR

               Službeni list Europske unije

               L 230/10

         PROVEDBENA UREDBA KOMISIJE (EU) 2017/1523
   оd 25. kolovoza 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Limone Costa d'Amalfi (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Limone Costa d'Amalfi”, registriranu u skladu s Uredbom Komisije (EZ) br. 1356/2001 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Limone Costa d'Amalfi” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. kolovoza 2017.

            Za Komisiju,

            u ime predsjednika,

         Christos STYLIANIDES

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1356/2001 od 4. srpnja 2001. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 182, 5.7.2001., str. 25.).

      (3)  SL C 137, 29.4.2017., str. 4.


title: Provedbena uredba Komisije (EU) 2016/962 оd 16. lipnja 2016. o utvrđivanju provedbenih tehničkih standarda u pogledu ujednačenih obrazaca, predložaka i definicija za identifikaciju i prijenos informacija od strane nadležnih tijela i sanacijskih tijela Europskom nadzornom tijelu za bankarstvo u skladu s Direktivom 2014/59/EU Europskog parlamenta i Vijeća (Tekst značajan za EGP)

text:
               17.6.2016

               HR

               Službeni list Europske unije

               L 160/35

         PROVEDBENA UREDBA KOMISIJE (EU) 2016/962
   оd 16. lipnja 2016.
   o utvrđivanju provedbenih tehničkih standarda u pogledu ujednačenih obrazaca, predložaka i definicija za identifikaciju i prijenos informacija od strane nadležnih tijela i sanacijskih tijela Europskom nadzornom tijelu za bankarstvo u skladu s Direktivom 2014/59/EU Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbi (EU) br. 1093/2010 i (EU) br. 648/2012 Europskog parlamenta i Vijeća (1), a posebno njezin članak 4. stavak 11.,
   budući da:

               (1)

               Člankom 4. stavkom 1. Direktive 2014/59/EU propisuje se da se pojednostavnjene obveze mogu primjenjivati na instituciju za koju, s obzirom na kriterije koji se navode u tom članku i na Smjernice koje je pripremilo Europsko nadzorno tijelo za bankarstvo (EBA) u skladu s člankom 4. stavkom 5. te Direktive, nadležna tijela i sanacijska tijela utvrde da propast institucije i njezina likvidacija u okviru redovnog postupka u slučaju insolventnosti vjerojatno ne bi imali značajan negativni učinak na financijska tržišta, druge institucije, uvjete financiranja ili šire gospodarstvo.

               (2)

               Podložno članku 4. stavcima 9. i 10. Direktive 2014/59/EU, člankom 4. stavkom 8. od država članica zahtijeva se da se pobrinu za to da nadležna tijela i sanacijska tijela mogu izuzeti od primjene zahtjeve iz glave II. poglavlja 1. odjeljaka 2. i 3. te Direktive za institucije povezane sa središnjim tijelom i potpuno ili djelomično izuzetih iz bonitetnih zahtjeva u nacionalnom pravu u skladu s člankom 10. Uredbe (EU) br. 575/2013 Europskog parlamenta i Vijeća (2). Člankom 4. stavkom 8. Direktive 2014/59/EU od država članica traži se da osiguraju da nadležna tijela i sanacijska tijela mogu izuzeti od primjene zahtjeve iz glave II. poglavlja 1. odjeljka 2. te Direktive za institucije koje su članice institucionalnog sustava zaštite (IPS). Posebice se u članku 4. stavku 10. Direktive 2014/59/EU navodi da institucije koje su pod izravnim nadzorom Europske središnje banke u skladu s člankom 6. stavkom 4. Uredbe Vijeća (EU) br. 1024/2013 (3) ili one koje prema ondje navedenim kriterijima imaju znatan udio u financijskom sustavu države članice moraju izraditi vlastite planove oporavka u skladu s glavom II. poglavljem 1. odjeljkom 2. Direktive 2014/59/EU i podliježu individualnim planovima sanacije u skladu s odjeljkom 3. tog poglavlja.

               (3)

               Člankom 4. stavkom 7. Direktive 2014/59/EU od nadležnih i sanacijskih tijela zahtijeva se da obavješćuju EBA-u o načinu na koji su primijenila članak 4. stavke 1., 8., 9. i 10. te Direktive na institucije u svojoj nadležnosti. Tom bi se Uredbom trebali dati predlošci za dostavljanje informacija navedenih u članku 4. stavcima 1. i 8. Direktive 2014/59/EU koje se prema potrebi popunjava prema institucijama ili prema kategorijama u skladu s praksama koje primjenjuju nadležna tijela i sanacijska tijela pri procjeni institucija koje dijele slične karakteristike u pogledu kriterija navedenih u članku 4. stavku 1. te Direktive.

               (4)

               Ova Uredba temelji se na nacrtu provedbenih standarda koje je EBA dostavila Komisiji.

               (5)

               EBA je provela otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirala je moguće povezane troškove i koristi te zatražila mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (4),

         DONIJELA JE OVU UREDBU:
   Članak 1.
   Opća pravila
   1.   Kako bi Europsko nadzorno tijelo za bankarstvo (EBA) obavijestila o primjeni članka 4. stavaka 1., 8., 9. i 10. Direktive 2014/59/EU na institucije u njihovoj nadležnosti, nadležna tijela i sanacijska tijela EBA-i dostavljaju informacije utvrđene u skladu s člancima 2. i 3. ove Uredbe.
   2.   U svrhu prijenosa informacija u skladu sa stavkom 1. nadležna tijela i sanacijska tijela ispunjuju odgovarajuće predloške iz Priloga I. i, prema potrebi, upućuju neobvezne pokazatelje iz Priloga II.
   3.   Nadležna tijela i sanacijska tijela mogu odlučiti zajednički ispuniti predloške iz Priloga I. na sljedeći način:

               (a)

               nadležna tijela ispune relevantne dijelove predložaka za planiranje oporavka;

               (b)

               sanacijska tijela ispune relevantne dijelove predložaka za procjene mogućnosti sanacije i planiranje sanacije.

         4.   Kada nadležna tijela i sanacijska tijela prenose informacije identificirane u skladu sa člancima 2. i 3. ove Uredbe EBA-i, ta tijela mogu uputiti na „kategoriju institucija” u kojoj utvrđuju da dvije ili više institucija dijele slične karakteristike u pogledu kriterija iz članka 4. stavka 1. Direktive 2014/59/EU za primjenu pojednostavnjenih obveza.
   Članak 2.
   Informacije koje trebaju dostaviti nadležna tijela
   1.   Za svako razdoblje izvješćivanja navedeno u članku 4. ove Uredbe nadležna tijela EBA-i dostavljaju sljedeće informacije o primjeni pojednostavnjenih obveza u pogledu sadržaja i pojedinosti planova oporavka i datuma do kojeg je potrebno izraditi prve planove oporavka te učestalosti ažuriranja planova oporavka:

               (a)

               broj kreditnih institucija i broj investicijskih društava s poslovnim nastanom u državi članici;

               (b)

               broj i ukupna imovina kreditnih institucija te broj i ukupna imovina investicijskih društava za koja su se u skladu s člankom 4. stavkom 1. Direktive 2014/59/EU primjenjivale pojednostavnjene obveze u svrhu planiranja oporavka u usporedbi s brojem i ukupnom imovinom svih kreditnih institucija odnosno investicijskih društava s poslovnim nastanom u predmetnoj državi članici;

               (c)

               broj i ukupna imovina institucija koje su dobile izuzeće u skladu s člankom 4. stavkom 8. Direktive 2014/59/EU u usporedbi s brojem i ukupnom imovinom svih institucija s poslovnim nastanom u predmetnoj državi članici;

               (d)

               za svaku instituciju ili kategoriju institucije na koju su primijenjene pojednostavnjene obveze i za koju se one nastavljaju primjenjivati u skladu s člankom 4. stavkom 1. Direktive 2014/59/EU do kraja svakog razdoblja izvješćivanja:

                           i.

                           broj identifikatora pravne osobe ili, kada on nije dostupan, naziv institucije ili institucija koje pripadaju u tu kategoriju;

                           ii.

                           kada se izvješće odnosi na „kategoriju institucija”, opis osnove za uspostavljanje te kategorije institucija u skladu s člankom 1. stavkom 4. ove Uredbe;

                           iii.

                           kvantitativni podaci u pogledu primjene kriterija o veličini, međusobnoj povezanosti i području primjene i složenosti djelatnosti iz članka 4. stavka 1. Direktive 2014/59/EU;

                           iv.

                           sažetak neobveznih pokazatelja iz Priloga II. ovoj Uredbi, ako ih ima, koji se primjenjuju u odnosu na svaki kriterij iz članka 4. stavka 1. Direktive 2014/59/EU;

                           v.

                           opis pojednostavnjenih obveza u usporedbi s potpunim obvezama;

               (e)

               za svaku instituciju ili kategoriju institucija kojima je dodijeljeno izuzeće u skladu s člankom 4. stavkom 8. Direktive 2014/59/EU, opis osnove na kojoj je dodijeljeno izuzeće s obzirom na kriterije iz članka 4. stavka 8. točaka (a) i (b) Direktive 2014/59/EU.

         2.   U svrhu dostave informacija koje se traže u stavku 1. nadležna tijela ispunjavaju svaki od predložaka za izvješćivanje iz Priloga I. ovoj Uredbi. Kada je nadležno tijelo primijenilo ponderiranje određenih kriterija iz popisa navedenog u članku 4. stavku 1. Direktive 2014/59/EU tako da je ono doprinijelo utvrđivanju toga da se na instituciju ili kategoriju institucija trebaju primjenjivati pojednostavnjene obveze, nadležno tijelo u svojem izvješću treba navesti ponderiranje koje je primijenilo na te kriterije. Kada nadležno tijelo nije primijenilo ponderiranje na određene kriterije iz popisa navedenog u članku 4. stavku 1. Direktive 2014/59/EU, ono u svojem izvješću navodi relativnu važnost kriterija za utvrđivanje toga da se na instituciju ili kategoriju institucija trebaju primjenjivati pojednostavnjene obveze.
   Članak 3.
   Informacije koje trebaju dostaviti sanacijska tijela
   1.   Za svako razdoblje izvješćivanja navedeno u članku 4. ove Uredbe sanacijska tijela dostavljaju EBA-i sljedeće informacije o primjeni pojednostavnjenih obveza u pogledu sadržaja i pojedinosti planova sanacije i datuma do kojeg je potrebno izraditi prve planove sanacije te učestalosti ažuriranja tih planova:

               (a)

               broj i ukupna imovina kreditnih institucija te broj i ukupna imovina investicijskih društava za koja su se u skladu s člankom 4. stavkom 1. Direktive 2014/59/EU primjenjivale pojednostavnjene obveze u svrhu procjena mogućnosti sanacije i planiranja sanacije u usporedbi s brojem i ukupnom imovinom svih kreditnih institucija odnosno investicijskih društava s poslovnim nastanom u predmetnoj državi članici;

               (b)

               broj kreditnih institucija i broj investicijskih društava koja su dobila izuzeće u skladu s člankom 4. stavkom 8. Direktive 2014/59/EU;

               (c)

               za svaku instituciju ili kategoriju institucije na koju su primijenjene pojednostavnjene obveze i za koju se one nastavljaju primjenjivati u skladu s člankom 4. stavkom 1. Direktive 2014/59/EU do kraja svakog razdoblja izvješćivanja:

                           i.

                           broj identifikatora pravne osobe ili, kada on nije dostupan, naziv institucije ili institucija koje pripadaju u tu kategoriju;

                           ii.

                           kada se izvješće odnosi na „kategoriju institucija”, opis osnove za uspostavljanje te kategorije institucija u skladu s člankom 1. stavkom 4. ove Uredbe;

                           iii.

                           kvantitativni podaci u pogledu primjene kriterija o veličini, međusobnoj povezanosti i području primjene i složenosti djelatnosti iz članka 4. stavka 1. Direktive 2014/59/EU;

                           iv.

                           sažetak neobveznih pokazatelja iz Priloga II. ovoj Uredbi, ako ih ima, koji se primjenjuju u odnosu na svaki kriterij;

                           v.

                           opis pojednostavnjenih obveza u usporedbi s potpunim obvezama;

               (d)

               za svaku instituciju ili kategoriju institucija kojima je dodijeljeno izuzeće u skladu s člankom 4. stavkom 8. Direktive 2014/59/EU, opis osnove na kojoj je dodijeljeno izuzeće s obzirom na kriterije iz članka 4. stavka 8. točaka (a) i (b) Direktive 2014/59/EU.

         2.   U svrhu dostave informacija iz stavka 1. sanacijska tijela ispunjavaju svaki od predložaka za izvješćivanje iz Priloga I. ovoj Uredbi. Kada je sanacijsko tijelo primijenilo ponderiranje određenih kriterija iz popisa navedenog u članku 4. stavku 1. Direktive 2014/59/EU tako da je ono doprinijelo utvrđivanju toga da se na instituciju ili kategoriju institucija trebaju primjenjivati pojednostavnjene obveze, sanacijsko tijelo u svojem izvješću treba navesti i opisati ponderiranje koje je primijenilo na te kriterije. Kada sanacijsko tijelo nije primijenilo ponderiranje na određene kriterije iz popisa navedenog u članku 4. stavku 1. Direktive 2014/59/EU, ono u svojem izvješću navodi relativnu važnost kriterija za utvrđivanje da se na instituciju ili kategoriju institucija trebaju primjenjivati pojednostavnjene obveze.
   Članak 4.
   Razdoblja izvješćivanja i dostavljanje podataka
   1.   U pogledu informacija iz članka 2. stavka 1. i članka 3. stavka 1. prvo razdoblje izvješćivanja počinje 1. siječnja 2015., a završava 30. travnja 2016. Informacije koje se odnose na prvo razdoblje izvješćivanja potrebno je dostaviti EBA-i do tridesetog dana nakon stupanja na snagu ove Uredbe.
   2.   U pogledu informacija iz članka 2. stavka 1. i članka 3. stavka 1. drugo razdoblje izvješćivanja počinje 1. svibnja 2016., a završava 30. travnja 2017. Informacije koje se odnose na drugo razdoblje izvješćivanja potrebno je dostaviti EBA-i do 1. lipnja 2017.
   Članak 5.
   Stupanje na snagu
   Ova uredba stupa na snagu dvadesetog dana od dana objave u Službenom listu Europske unije.

      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16 lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 173, 12.6.2014., str. 190.

      (2)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

      (3)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

      (4)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

      PRILOG I.

         Predlošci za izvješćivanje

      PREDLOŽAK 1.

                     Članak 4. Direktive 2014/59/EU: Predložak izvješća o kvantitativnim podacima

                  [Bilješke uključene u ovaj predložak namijenjene su kao pomoć tijelima pri ispunjavanju predloška, a nisu dio predloška.]

                     Država članica

                     Naziv nadležnog tijela/sanacijskog tijela koje dostavlja izvješće

                     Referentni datum

                     Broj kreditnih institucija s poslovnim nastanom u državi članici

                     Broj investicijskih društava s poslovnim nastanom u državi članici

                     Broj kreditnih institucija za koje su se u skladu s člankom 4. stavkom 1. Direktive 2014/59/EU primjenjivale pojednostavnjene obveze

                  [Brojke bi trebalo dostaviti mjerodavno tijelo, odvojeno, s obzirom na obveze povezane s: planiranjem oporavka, procjenom mogućnosti sanacije i planiranjem sanacije.]

                     Broj investicijskih društava za koja su se u skladu s člankom 4. stavkom 1. Direktive 2014/59/EU primjenjivale pojednostavnjene obveze

                  [Brojke bi trebalo dostaviti mjerodavno tijelo, odvojeno, s obzirom na obveze povezane s: planiranjem oporavka, procjenom mogućnosti sanacije i planiranjem sanacije.]

                     Broj institucija koje su dobile izuzeće u skladu s člankom 4. stavkom 8. Direktive 2014/59/EU

                     Brojevi identifikatora pravne osobe (LEI) ili, ako oni nisu dostupni, nazivi institucija s poslovnim nastanom u državi članici koje su pod izravnim nadzorom Europske središnje banke u skladu s člankom 6. stavkom 4. Uredbe (EU) br. 1024/2013 ili koje imaju znatan udjel u financijskom sustavu države članice kako je definiran u članku 4. stavku 10. Direktive 2014/59/EU te stoga ne ispunjavaju uvjete za izuzeće u skladu s člankom 4. stavkom 8. Direktive 2014/59/EU

                  [S obzirom na to da se ovaj dio predloška odnosi na nadzorne klasifikacije, taj dio predloška trebaju ispunjavati samo nadležna tijela.]

            PREDLOŽAK 2. (1)

                     Članak 4. stavak 1. Direktive 2014/59/EU: Predložak za izvješćivanje

                  [Bilješke uključene u ovaj predložak namijenjene su kao pomoć tijelima pri ispunjavanju predloška, a nisu dio predloška.]

                     Država članica

                     Naziv nadležnog tijela/sanacijskog tijela koje dostavlja izvješće

                  [Od nadležnih tijela i sanacijskih tijela očekuje se da ispune izvješće koje se odnosi na one institucije na koje se primjenjuju pojednostavnjene obveze u odnosu na zahtjeve koji se odnose na planove oporavka i zahtjeve koji se odnose na procjene mogućnosti sanacije i planove sanacije (vidjeti popis u članku 4. stavku 1. Direktive 2014/59/EU).

                     Nadležna i sanacijska tijela moraju izvješćivati o svim institucijama na koje se primjenjuju pojednostavnjene obveze. Kako bi ispunila ove zahtjeve nadležna i sanacijska tijela mogu ispuniti ovaj predložak za svaku instituciju zasebno ili u odnosu na određene kategorije institucija koje imaju zajedničke karakteristike i koje se stoga procjenjuje na isti način s obzirom na kriterije navedene u članku 4. stavku 1. Direktive 2014/59/EU.]

                     Referentno razdoblje

                     Naziv kategorije kreditne institucije ili naziv kreditne institucije

                  [Kada se izvješćuje na temelju kategorije, za svaku instituciju u toj kategoriji potrebno je navesti brojeve LEI, ako oni nisu dostupni, potrebno je navesti nazive institucija.]

                  [Ako se izvješće ispunjava s obzirom na određenu kategoriju institucije, mora se navesti opis kategorije, uključujući glavne karakteristike institucija u toj kategoriji (npr. upućivanje na SREP klasifikaciju u skladu sa Smjernicama EBA-e u skladu s člankom 107. stavkom 3. Direktive 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.), ili drugi primjenjivi sustav klasifikacije). Osim toga mora se navesti i popis brojeva LEI ili, ako tih brojeva nema, nazive institucija unutar te kategorije. Ako postoji više od jedne kategorije institucije, izvješće se mora ispuniti za svaku kategoriju.]

                     Naziv kategorije investicijskog društva ili naziv investicijskog društva

                  [Kada se izvješćuje na temelju kategorije, za svaku instituciju u toj kategoriji potrebno je navesti brojeve LEI, ako oni nisu dostupni, potrebno je navesti nazive institucija.]

                  [Isto kao gore navedeno.]

                     Broj institucija koje pripadaju u tu kategoriju

                  [Ovo je polje potrebno ispuniti samo ako se izvješće odnosi na kategoriju institucije.]

                     Temelj za određivanje toga da, s obzirom na relevantne kriterije iz članka 4. stavka 1. Direktive 2014/59/EU, propast i likvidacija [institucije iz ove kategorije/institucije] u okviru redovnog postupka u slučaju insolventnosti vjerojatno ne bi imali značajan negativni učinak na financijska tržišta, druge institucije, uvjete financiranja ili šire gospodarstvo. Opis, kada je to moguće, mora uključivati kvantitativne informacije.

                  [Uzimajući u obzir kriterije iz članka 4. stavka 1. Direktive 2014/59/EU, u ovom odjeljku navedite obavezne pokazatelje navedene u predlošku u nastavku teksta i bilo koje neobvezne pokazatelje s popisa u Prilogu II. ovoj Uredbi u odnosu na koje je institucija ili kategorija institucije procijenjena i opis karakteristika institucije/kategorije institucije na koju se primjenjuju pojednostavnjene obveze. Svako tijelo u izvješću bi trebalo navesti svako ponderiranje dodijeljeno bilo kojem kriteriju.]

                     Ponderiranje [Opišite ponderiranje, ako ga je bilo, koje je pripisano svakom kriteriju u svrhu postupka procjene.]

                     Kriterij

                     Pokazatelj

                     Opis institucije/institucija

                  [Gdje je naznačeno, upišite kvantitativne podatke. Ako se izvješće ispunjava u odnosu na kategoriju institucije, kvantitativni podaci mogu se dostaviti u obliku raspona (npr. ukupna imovina od iznosa A u EUR do iznosa B u EUR). Na ostalim mjestima opišite riječima.]

                     Veličina

                  Ukupna imovina (2)

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Ukupna imovina/BDP države članice

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Samo za investicijska društva:

                  Ukupne obveze

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Ukupni novac klijenta

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Ukupna imovina klijenta

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Ukupno prihodi od naknada i provizija

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                     Međusobna povezanost

                  Međubankovne obveze (3)

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Međubankovna imovina (4)

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Nepodmireni dužnički vrijednosni papiri (5)

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Broj stranih društava kćeri i podružnica

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Usluge kliringa, plaćanja i namira pružene institucijama i drugima

                  [Umetnite opis svake takve usluge koju je predmetna institucija ili kategorija institucija pružila.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Područje primjene i složenost aktivnosti

                  Vrijednost OTC izvedenica (zamišljena) (6)

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Međudržavne obveze (7)

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Međudržavna potraživanja (8)

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Ukupni depoziti

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Ukupni osigurani depoziti

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Profil rizičnosti

                  Ukupni rezultat postupka nadzorne provjere i ocjene (SREP)

                  [To može uključivati raspon vrijednosti ako se predložak ispunjava na temelju kategorije.]

                  Rezultat SREP-a koji je dodijeljen adekvatnosti kapitala

                  [To može uključivati raspon vrijednosti ako se predložak ispunjava na temelju kategorije.]

                  Rezultat SREP-a koji je dodijeljen adekvatnosti likvidnosti

                  [To može uključivati raspon vrijednosti ako se predložak ispunjava na temelju kategorije.]

                  Rezultat SREP-a dodijeljen internom upravljanju i mehanizmima kontrole na razini institucije

                  [To može uključivati raspon vrijednosti ako se predložak ispunjava na temelju kategorije.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Pravni status

                  Regulatorne dozvole i odobrenja, posebice u odnosu na primjenu naprednih modela za izračun kapitalnih zahtjeva za kreditni, tržišni i operativni rizik

                  [Navedite opis reguliranih djelatnosti za čiji nastavak institucija ili kategorija institucija ima dozvolu i opišite primjenjuju li se napredni modeli (te, ako je to slučaj, opišite primijenjeni model).]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Vrsta posla

                  Rezultat SREP dodijeljen poslovnom modelu i strategiji

                  [To može uključivati raspon vrijednosti ako se predložak ispunjava na temelju kategorije.]

                  Pozicija institucije u nadležnosti u kojoj djeluje u pogledu ključnih funkcija i temeljnih linija poslovanja koje se nude u svakoj nadležnosti te tržišni udjel institucije

                  [Navedite opis ključnih funkcija i temeljnih linija poslovanja koje se nude u svakoj nadležnosti. Ako je predložak ispunjen na temelju kategorije, ovo može biti u obliku općenitog opisa ključnih funkcija i temeljnih linija poslovanja koje nude institucije koje pripadaju u tu kategoriju.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Dioničarska struktura

                  Stupanj koncentracije dioničara

                  [U odgovoru navedite postotak dioničkog udjela u vlasništvu pet dioničara s najvećim udjelima običnih dionica. Ako je predložak ispunjen na temelju kategorije, ovo može biti u obliku općenitog opisa stupnja koncentracije dioničara institucija u toj kategoriji.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Pravni oblik

                  Struktura institucije: je li institucija dio grupe i, ako jest, ima li grupa složenu, jako međusobno povezanu strukturu

                  [Ako je predložak ispunjen na temelju kategorije, ovo može biti u obliku općenitog opisa strukture institucija u toj kategoriji.]

                  Pravni oblik institucije (npr. društvo s ograničenom odgovornošću, dioničko društvo ili druga vrsta društva definirana nacionalnim zakonodavstvom)

                  [Ako je predložak ispunjen na temelju kategorije, ovo može biti u obliku općenitog opisa pravnog oblika institucija u toj kategoriji.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Članstvo u institucionalnom sustavu zaštite (IPS) ili drugom zadružnom sustavu međusobne solidarnosti iz članka 113. stavka 7. Uredbe (EU) br. 575/2013

                  Funkcija institucije u sustavu kao sudionika ili središnje institucije ili kao pružatelja ključnih funkcija sustavu

                  [Navedite opis funkcije institucije u sustavu (npr. kao sudionika ili središnje institucije ili pružatelja ključnih funkcija drugim sudionicima ili potencijalno kao stranke izložene koncentracijskom riziku sustava).]
                  [Ako je predložak ispunjen na temelju kategorije, ovo može biti u obliku općenitog opisa institucija u toj kategoriji.]

                  Relativna veličina jamstvenog fonda u odnosu na ukupna sredstva institucije

                  [Navedite kvantitativne podatke. To može uključivati raspon vrijednosti ako se predložak ispunjava na temelju kategorije.]

                  Svi pokazatelji s popisa „neobveznih” pokazatelja u Prilogu II. koji su uzeti u obzir

                     Ostale napomene

                  [Opišite sve druge čimbenike koji su uzeti u obzir pri navedenom utvrđivanju.]

                     Opis pojednostavljenih obveza primijenjenih na kategoriju institucije/instituciju

                  [U okviru ovog odjeljka navedite ono što je relevantno, uzimajući u obzir:

                              —

                                 relevantne članke [detaljnije] Direktive 2014/59/EU navedene u relevantnom retku tablice;

                              —

                                 odjeljak A Priloga Direktivi 2014/59/EU i dopunska Uredba Komisije o sadržaju planova oporavka;

                              —

                                 odjeljak B Priloga Direktivi 2014/59/EU i dopunska Uredba Komisije o zahtjevima za planove sanacije;

                              —

                                 odjeljak C Priloga Direktivi 2014/59/EU,

                              —

                                 opis razlike između potpunih obveza i primjenjivih pojednostavnjenih obveza.]

                     Opišite pojednostavnjene obveze u pogledu sadržaja i pojedinosti plana oporavka

                  [Opišite razliku između potpunih obveza i primjenjivih pojednostavnjenih obveza (tj. onih koje institucija ne mora poštovati), primjerice s obzirom na popis u odjeljku A Priloga Direktivi 2014/59/EU i dopunsku Uredbu Komisije o sadržaju planova oporavka koji elementi nisu nužni u skladu s pojednostavnjenim obvezama koje se primjenjuju na instituciju/kategoriju institucije.]

                     Opišite pojednostavnjene obveze u pogledu sadržaja i pojedinosti plana sanacije

                     Kada je izrađen ili kada će biti izrađen prvi plan oporavka/plan sanacije i kako često će ga se ažurirati

                     Opišite pojednostavnjene obveze u pogledu sadržaja i pojedinosti informacija koje se zahtijevaju u skladu s člankom 5. stavkom 5., člankom 11. stavkom 1. i člankom 12. stavkom 2. te u odjeljcima A i B Priloga Direktivi 2014/59/EU

                     Opišite pojednostavnjene obveze u pogledu razine pojedinosti koja se zahtijeva za procjenu mogućnosti sanacije iz članaka 15. i 16. i odjeljka C Priloga Direktivi 2014/59/EU

            PREDLOŽAK 3.

                     Članak 4. stavak 8. Direktive 2014/59/EU: Predložak za izvješćivanje

                  [Bilješke uključene u ovaj predložak namijenjene su kao pomoć tijelima pri ispunjavanju predloška, a nisu dio predloška.]

                     Država članica

                     Naziv nadležnog tijela/sanacijskog tijela koje dostavlja izvješće

                  [Od nadležnih tijela i sanacijskih tijela očekuje se da ispune izvješće koje se odnosi na one institucije koje su dobile izuzeće u odnosu na relevantne zahtjeve Poglavlja I. odjeljaka 2. i 3. Direktive 2014/59/EU. Nadležna i sanacijska tijela moraju izvješćivati o svim institucijama koje su dobile izuzeće.]

                     Referentno razdoblje

                     Naziv kategorije kreditne institucije ili naziv kreditne institucije

                  [Kada se izvješćuje na temelju kategorije, za svaku instituciju u toj kategoriji potrebno je navesti brojeve LEI, ako oni nisu dostupni, potrebno je navesti nazive institucija.]

                  [Ako se izvješće ispunjava s obzirom na određenu kategoriju institucije, navedite opis kategorije, uključujući glavne karakteristike institucija u toj kategoriji (npr. upućivanje na SREP klasifikaciju ili drugi primjenjivi sustav klasifikacije). Dostavite i popis brojeva LEI ili, ako ti brojevi nisu dostupni, nazive institucije unutar te kategorije. Ako postoji više od jedne kategorije institucije, ispunite izvješće za svaku kategoriju.]

                     Temelj za davanje izuzeća s obzirom na relevantne kriterije iz članka 4. stavka 8. Direktive 2014/59/EU

                     Institucije povezane sa središnjim tijelom i potpuno ili djelomično izuzete iz bonitetnih zahtjeva u nacionalnom pravu u skladu s člankom 10. Uredbe (EU) br. 575/2013

                  [U ovom odjeljku navedite opis svojstava [kategorije institucije/institucije].]

                     Institucije koje su članice IPS-a

         (1)  Ako vrijednosti pokazatelja u skladu s definicijama propisanim ovim predloškom nisu dostupne zbog činjenice da relevantni subjekti, u okviru njegova područja primjene, ne podnose izvješća u okviru međunarodnog standarda financijskog izvještavanja (MSFI) te se na njih ne primjenjuju zahtjevi iz obrazaca financijskog izvješćivanja (FINREP), nadležna i sanacijska tijela trebala bi upotrebljavati odgovarajuće zamjenske podatke. U tom slučaju relevantna tijela trebala bi se pobrinuti za to da primjereno objasne te zamjenske podatke i da ih u što većoj mogućoj mjeri usklade s definicijama navedenima u ovom predlošku.

         (2)  Za potrebe ovog predloška „ukupnu imovinu” izračunava se na globalnoj osnovi u skladu s FINREP-om (MSFI ili općeprihvaćena računovodstvena načela [GAAP]) – F 01.01, redak 380 stupac 010.

         (3)  Za potrebe ovog predloška „međubankovne obveze” izračunava se na globalnoj osnovi u skladu s FINREP-om (MSFI ili GAAP) → F 20.06, redci 020 + 030 + 050 + 060 + 100 + 110, stupac 010, sve države (os z).

         (4)  Za potrebe ovog predloška „međubankovna imovina” izračunava se na globalnoj osnovi u skladu s FINREP-om (MSFI ili GAAP) → F 20.04, redci 020 + 030 + 050 + 060 + 110 + 120 + 170 + 180, stupac 010, sve države (os z).

         (5)  Za potrebe ovog predloška „nepodmireni dužnički vrijednosni papiri” izračunavaju se na globalnoj osnovi u skladu s FINREP-om (MSFI ili GAAP) → F 01.02, redci 050 + 090 + 130, stupac 010.

         (6)  Za potrebe ovog predloška „vrijednost OTC izvedenica (zamišljena)” izračunava se na globalnoj osnovi u skladu s s FINREP-om (MSFI) → F 10.00, redci 300 + 310 + 320, stupac 030 + F 11.00, redci 510 + 520 + 530, stupac 030 ili FINREP (GAAP) → F 10.00, redci 300 + 310 + 320, stupac 050 + F 11.00, redci 510 + 520 + 530, stupac 030.

         (7)  Za potrebe ovog predloška „međudržavne obveze” izračunavaju se na globalnoj osnovi u skladu s FINREP-om (MSFI ili GAAP) → F 20.06, redci 010 + 040 + 070, stupac 010, sve države osim matične zemlje (os z). Napomena: Izračunata vrijednost ne bi smjela uključivati i. obveze unutar ureda te ii. obveze stranih podružnica i društava kćeri preko drugih ugovornih strana u istoj državi domaćinu.

         (8)  Za potrebe ovog predloška „međudržavna potraživanja” izračunavaju se na globalnoj osnovi u skladu s FINREP-om (MSFI ili GAAP) → F 20.04, redci 010 + 040 + 080 + 140, stupac 010, sve države osim matične zemlje (os z). Napomena: Izračunana vrijednost ne bi smjela uključivati i. imovinu unutar ureda te ii. imovinu stranih podružnica i društava kćeri preko drugih ugovornih strana u istoj državi domaćinu.

      PRILOG II.

         Popis neobveznih pokazatelja

         Neobvezni pokazatelji
          (1)

      Ukupna imovina (2)

      Ukupni EAD
      Ukupna imovina/BDP države članice
      Ukupni EAD/BDP države članice
      Ukupne rizikom ponderirane imovine
      Ukupne obveze
      Ukupni novac klijenta
      Ukupna imovina klijenta
      Ukupno prihodi od naknada i provizija
      Tržišna kapitalizacija
      Vrijednost imovine pod skrbništvom
      Vrijednost OTC izvedenica (zamišljena) (3)

      Međubankovna imovina
      Međubankovne obveze
      Obveze međufinancijskog sektora
      Imovina međufinancijskog sektora
      Međudržavne obveze
      Međudržavna potraživanja
      Nepodmireni dužnički vrijednosni papiri
      Vrijednost nacionalnih platnih transakcija
      Ukupni depoziti
      Ukupni osigurani depoziti
      Depoziti privatnog sektora od deponenata u Uniji
      Vrijednost kredita privatnom sektoru, uključujući obvezujuće linije i sindicirane kredite
      Broj kredita privatnom sektoru
      Broj depozitnih računa – poslovnih
      Broj depozitnih računa – maloprodajnih
      Broj malih ulagača
      Broj nacionalnih društava kćeri i podružnica
      Broj stranih društava kćeri i podružnica (za podjelu na društva kćeri i podružnice s poslovnim nastanom u drugim državama članicama i u trećim zemljama)
      Članstvo u infrastrukturi financijskih tržišta
      Ključne funkcije koja institucija pruža drugim društvima u grupi ili koje grupa društava pruža instituciji
      Ključne funkcije i temeljne linije poslovanja u svakoj relevantnoj nadležnosti, uključujući pružanje usluga drugim institucijama
      Usluge kliringa, plaćanja i namira pružene tržišnim sudionicima ili drugima i broj drugih pružatelja usluga koji su dostupni na tom tržištu
      Usluge plaćanja pružene tržišnim sudionicima ili drugima i broj drugih pružatelja usluga koji su dostupni na tom tržištu
      Geografska podjela aktivnosti institucije (uključujući broj nadležnosti u kojima institucija i njezina društva kćeri djeluju i razmjer poslova)
      Tržišni udjel institucije po poslovnoj liniji po nadležnosti (na primjer, primanje depozita, hipotekarni krediti, neosigurani krediti, kreditne kartice, krediti MSP-ovima, korporativni krediti, financiranje trgovine, aktivnosti plaćanja i pružanje drugih ključnih usluga)
      Vrsta regulatornih dozvola i odobrenja (npr. investicijsko društvo ili kreditna institucija; uporaba naprednih modela za izračun kapitalnih zahtjeva za kreditni, tržišni i operativni rizik)
      Krediti privatnom sektoru za domaće primatelje
      Krediti privatnom sektoru za primatelje u određenoj regiji
      Hipotekarni krediti primateljima u Uniji
      Hipotekarni krediti domaćim primateljima
      Krediti za građanstvo primateljima s poslovnim nastanom u Uniji
      Krediti za građanstvo domaćim primateljima
      Rezultat postupka nadzorne provjere i ocjene – SREP (ukupni)
      Rezultati SREP-a dodijeljeni adekvatnosti kapitala, adekvatnosti likvidnosti, internom upravljanju i mehanizmima kontrole na razini institucije
      Regulatorne dozvole i odobrenja, posebice u odnosu na uporabu naprednih modela za izračun kapitalnih zahtjeva za kreditni, tržišni i operativni rizik
      Ukupni poslovni model institucije, njegova održivost i održivost strategije institucije na temelju rezultata analize poslovnog modela izvršenih u okviru SREP-a u skladu s EBA-inim smjernicama o zajedničkim postupcima i metodologijama za SREP. U ovu svrhu tijela mogu upotrijebiti rezultat SREP-a dodijeljen poslovnom modelu i strategiji
      Pozicija institucije u nadležnosti u kojoj djeluje u pogledu ključnih funkcija i temeljnih linija poslovanja koje se nude u svakoj nadležnosti te tržišni udjel institucije (koncentracija)
      Jesu li dioničari koncentrirani ili raspršeni, pogotovo uzimajući u obzir broj kvalificiranih dioničara i opseg u kojem dioničarska struktura može utjecati na raspoloživost određenih djelovanja u vezi s oporavkom za instituciju te instrumenata sanacije za sanacijsko tijelo
      Struktura institucije u pogledu procjene toga je li institucija dio grupe i, ako jest, ima li grupa složenu ili jednostavnu strukturu u pogledu financijskih i operativnih međuovisnosti
      Pravni oblik osnivanja institucije kao društva s ograničenom odgovornošću, dioničkog društva ili druge vrste društva definirane nacionalnim zakonodavstvom
      Veličina jamstvenog fonda u odnosu na ukupna sredstva institucije (samo IPS i drugi sustavi međusobne solidarnosti)
      Vrsta sustava međusobne solidarnosti i njegove politike i postupci za upravljanje rizikom
      Stupanj međusobne povezanosti s drugim sudionicima IPS-a

         (1)  Ako vrijednosti pokazatelja u skladu s definicijama propisanima ovim Prilogom nisu dostupne zbog činjenice da relevantni subjekti, u okviru njegova područja primjene, ne podnose izvješća u okviru međunarodnog standarda financijskog izvještavanja te se na njih ne primjenjuju zahtjevi iz obrazaca financijskog izvješćivanja, nadležna i sanacijska tijela trebala bi upotrebljavati odgovarajuće zamjenske podatke (npr. iz nacionalnog GAAP-a). U tom slučaju relevantna tijela trebala bi se pobrinuti za to da primjereno objasne te zamjenske podatke i da ih u što većoj mogućoj mjeri usklade s definicijama navedenima u ovom predlošku.

         (2)  „Ukupna imovina” izračunava se na globalnoj osnovi u skladu s FINREP-om (MSFI ili GAAP) — F 01.01., redak 380 stupac 010.

         (3)  „Vrijednost OTC izvedenica (zamišljena)” izračunava se na globalnoj osnovi u skladu s: FINREP-om (MSFI) → F 10.00, redci 300 + 310 + 320, stupac 030 + F 11.00, redci 510 + 520 + 530, stupac 030 ili FINREP (GAAP) → F 10.00, redci 300 + 310 + 320, stupac 050 + F 11.00, redci 510 + 520 + 530, stupac 030.


title: Provedbena uredba Komisije (EU) 2016/1140 оd 8. srpnja 2016. o razvrstavanju određene robe u kombiniranu nomenklaturu

text:
               14.7.2016

               HR

               Službeni list Europske unije

               L 189/1

         PROVEDBENA UREDBA KOMISIJE (EU) 2016/1140
   оd 8. srpnja 2016.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

               (4)

               Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

               (5)

               Odbor za carinski zakonik nije dostavio mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. srpnja 2016.

            Za Komisiju,

            u ime predsjednika,

         Stephen QUEST

            Glavni direktor za oporezivanje i carinsku uniju

      (1)  SL L 269, 10.10.2013., str. 1.

      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      PRILOG

                  Opis robe

                  Razvrstavanje (oznaka KN)

                  Obrazloženje

                  (1)

                  (2)

                  (3)

                              1.

                              Proizvod u obliku samozagrijavajućeg naljepka za ublažavanje boli.
                              Naljepak je proizveden od prianjajućih materijala namijenjenih pričvršćivanju na kožu (vrata, ručnog zgloba ili ramena).
                              Proizvod je izrađen od mekanog sintetičkog materijala koji se prilagođuje obliku tijela i sadrži određen broj diskova koji se zagrijavaju kad su izloženi zraku.
                              Diskovi sadržavaju željezni prah, ugljen, sol i vodu. Kada se pojedinačni paketi u kojima je naljepak otvore i izlože zraku, dolazi do egzotermne reakcije.

                  3824 90 96

                  Razvrstavanje se utvrđuje u skladu s općim pravilima 1, 3 (b) i 6 za tumačenje kombinirane nomenklature i nazivima oznaka KN 3824 , 3824 90  i 3824 90 96 .
                  Diskovi koje proizvod sadržava upotrebljavaju se kao izvor topline zbog egzotermne reakcije. To proizvodu daje bitnu značajku pripravka iz tarifnog broja 3824 .
                  Stoga se proizvod ne može smatrati zavojima i sličnim proizvodima iz tarifnog broja 3005 .
                  Proizvod bi stoga trebalo razvrstati u oznaku KN 3824 90 96 .

                              2.

                              Proizvod u obliku samozagrijavajućeg pojasa za ublažavanje boli.
                              Pojas je izrađen od neprianjajućeg materijala koji se pričvršćuje s pomoću samoljepljive trake.
                              Proizvod je izrađen od mekanog sintetičkog materijala koji se prilagođuje obliku tijela i sadrži određen broj diskova koji se zagrijavaju kad su izloženi zraku.
                              Diskovi sadržavaju željezni prah, ugljen, sol i vodu. Kada se pojedinačni paketi u kojima je pojas otvore i izlože zraku, dolazi do egzotermne reakcije.

                  3824 90 96

                  Razvrstavanje se utvrđuje u skladu s općim pravilima 1, 3 (b) i 6 za tumačenje kombinirane nomenklature i nazivima oznaka KN 3824 , 3824 90  i 3824 90 96 .
                  Diskovi koje proizvod sadržava upotrebljavaju se kao izvor topline zbog egzotermne reakcije. To proizvodu daje bitnu značajku pripravka iz tarifnog broja 3824 .
                  Proizvod bi stoga trebalo razvrstati u oznaku KN 3824 90 96 .